Narodna skupština
20150115

Gospodine Sertiću i gospodine Antiću, i svi oni koji se nešto razumeju u pravo, a ima ih u poslaničkoj grupi SNS, sigurno ih ima, međutim ne znam da li žele da nešto o ovome kažu, osnovno pravno načelo kaže da zakon deluje er gaumes - prema svima. Dakle nije moguće donositi pravne norme koje će delovati prema jednom pravnom licu, pa bio to i „Telekom“, pa bilo to bilo koje pravno lice. U obrazloženju se jasno kaže da se to čini zbog „Telekoma“, ne samo to, nego što se u Zakonu jasno propisuje i jasno će posledice nastupiti samo za akcionare javnih, nejavnih akcionarskih društava, odnosno za akcionare „Telekoma“. Drugo pravno načelo, takođe poznato iz Rimskog prava jeste da zakoni deluju unapred, da deluju u budućnost, da ne deluju retroaktivno, pa čak i naziv vaše stranke vam ne bi dozvoljavao da donosite zakone koji deluju unazad. Ovaj zakon deluje unazad. Gospodine Antiću, vi sedite u Vladi koja donosi zakone koji deluju unazad. Osnovno pravno načelo krši se zbog toga što je neko zaboravio da realizuje postojeći zakon.